Valgalasele tegi muret, et muusikakooli ees lõhuti bussigraafikuid näitav silinder. Selle asendamine võtab aega, kuna selliseid silindreid enam ei toodeta.
Valga asevallavanem Enno Kase lausus, et bussiootegraafikud paigaldab transpordifirma, kuid silindrid on valla vastutusala. «Valga muusikakooli juures purunenud silindri asemele paigaldatakse uus. Katkisi silindreid on ka teistes peatustes ette tulnud, kuid nende asendamine pole hetkel võimalik, sest antud silindreid enam ei toodeta.»
Asevallavanem lisas, et uute teavitusvahendite hankimine tuleb lähiajal arutlusele koos Valgamaa ühistranspordikeskusega. «Täpsem otsus tehakse 26. veebruaril toimuval koosolekul.»